Οι περιοχές όπου γεννιούνται τα άστρα είναι από τα πιο εντυπωσιακά μέρη του ουρανού
Μέσα σε αυτές τις περιοχές, από τα πιο εντυπωσιακά αστρικά φαινόμενα
είναι οι πίδακες ύλης που ξεπηδούν από νεογέννητα αστέρια.
Οι επιστήμονες χρησιμοποιούν το Hubble για να παρακολουθήσουν πως κινούνται οι πίδακες
ρίχνοντας νέο φως στον σχηματισμό των άστρων
Επεισόδιο 49: Υπερηχητικοί πίδακες από νεογέννητα αστέρια
Το διαστημικό τηλεσκόπιο Hubble έχει κάνει λεπτομερείς παρατηρήσεις
των ενεργειακών πιδάκων που εκτινάσσονται από νεαρά αστέρια.
Ο αστρονόμος Patrick Hartigan και η ομάδα του έχουν συλλέξει
υψηλής ανάλυσης εικόνες του Hubble από μερικούς πίδακες τα τελευταία 14 χρόνια.
Η ομάδα συνδύασε τις παρατηρήσεις σε ταινίες που πραγματικά
δείχνουν πως οι πίδακες εξελίσσονται με την πάροδο του χρόνου.
Σε αντίθεση με τα περισσότερα αστρονομικά φαινόμενα,
που φαίνονται εντελώς στατικά ακόμα και πάνω από εκατοντάδες χρόνια,
αυτοί οι πίδακες εμφανώς αλλάζουν στην διάρκεια της ζωής του ανθρώπου
Λοιπόν η πρώτη μου αντίδραση ήταν "αυτό είναι πραγματικά όμορφο!"
Και ήταν πραγματική διασκέδαση μόνο το να βλέπεις την δυναμική εξέλιξη
Γιατί αν δείτε μόνο μια εικόνα μπορείτε να φανταστείτε πολλά πιθανά σενάρια
αλλά ξαφνικά όταν το βλέπεις σαν μια ταινία συνολικά
αλλάζει εντελώς τα πάντα. Μπορείς πραγματικά να δεις τι συμβαίνει.
Αν δείτε μια μόνο εικόνα από το Hubble μπορείτε να την ερμηνεύσετε με πολλούς διαφορετικούς τρόπους.
Αλλά το γεγονός ότι το Hubble παρατηρεί για τόσο διάστημα σημαίνει ότι
η λήψη πολλαπλών εικόνων επιτρέπει τον συνδυασμό τους
και την παρακολούθηση της κίνησης
Έτσι, αυτός είναι ο μόνος τρόπος για να έχουμε πραγματική εικόνα
της φυσικής της δυναμικής του τι συμβαίνει
Ορισμένες από τις λεπτομέρειες σε αυτούς τους πίδακες δεν είχαν ποτέ πριν εντοπιστεί
Για παράδειγμα, περιοχές αερίου που μεταβάλλουν την λαμπρότητά τους
και συγκρούσεις μεταξύ γρήγορων και αργών περιοχών ύλης
δείχνουν ότι αυτοί οι πίδακες δεν εκτινάσσονται με σταθερό ρυθμό
Αλλά εκτοξεύονται σποραδικά σε ομάδες
Οι αστρονόμοι πιστεύουν ότι η ακανόνιστη δομή του πίδακα προκαλείται
από το υλικό που περιοδικά πέφτει πάνω στο αστέρι.
Προσπαθούμε να μελετήσουμε πώς σχηματίζονται τα αστέρια. Και αυτό είναι μια σύνθετη διαδικασία
διότι υπάρχει πολλή αλληλεπίδραση με την έννοια ότι
τα άστρα επηρεάζουν τα νέφη, και τα νέφη σχηματίζουν τα αστέρια.
Και αν δούμε μόνο μια συγκεκριμένη διαδικασία, δεν βλέπουμε την πλήρη εικόνα.
Και έτσι προσπαθούμε να δούμε τους τρόπους με τους οποίους
τα αστέρια μπορούν να επηρεάσουν τα γύρω μοριακά νέφη.
Αυτοί οι πίδακες είναι γνωστοί στους επιστήμονες ως αντικείμενα Herbig-Haro,
προς τιμήν του George Herbig και Guillermo Haro,
δύο αστρονόμους που μελέτησαν αυτές τις εκροές στη δεκαετία του 1950.
Ωστόσο, μόλις τώρα έρχεται στο φως η πολύπλοκη φύση τους
Εκτός από τις λεπτομερείς παρατηρήσεις του Hubble,
τα μέλη της ομάδας πραγματοποίησαν εργαστηριακά πειράματα και προσομοιώσεις σε υπολογιστή
σε επιστημονικές εγκαταστάσεις σε όλο τον κόσμο
συμπεριλαμβανομένων της Omega Laser Facility στην Νέα Υόρκη
και το Ίδρυμα Ατομικών Όπλων στο Ηνωμένο Βασίλειο
Συνδυάζοντας παρατηρήσεις, πειράματα και προσομοιώσεις,
οι επιστήμονες μπορούν να προσεγγίσουν το πρόβλημα της συμπεριφοράς των αστρικών πιδάκων
από τρεις διαφορετικές πλευρές.
Η όλη διαδικασία είναι πραγματικά πολύ περίπλοκη και είναι πολύ σημαντικό να την κατανοήσουμε,
γιατί έτσι σχηματίστηκε ο Ήλιος μας και τα πλανητικά συστήματα
και έτσι φτάσαμε και εμείς ως εδώ.
Το επόμενο Hubblecast θα είναι 50ο επεισόδιο μας.
Για να το γιορτάσουμε, σας ζητάμε να μας πείτε
τι θέλετε να συζητήσουμε σε αυτό το επεισόδιο.
Έτσι, στείλτε μας τις σχετικές με την αστρονομία ερωτήσεις σας
είτε με ανάρτησή στο Facebook στην σελίδα μας facebook.com/hubbleESA
ή με ηλεκτρονικό ταχυδρομείο στο drj@spacetelescope.org.
Όλες οι λεπτομέρειες είναι φυσικά διαθέσιμες στην ιστοσελίδα μας στο www.spacetelescope.org.
Κείμενα: ESA/Hubble; Μετάφραση: Ανδρέας Βοσινάκης www.ofa.gr